บริษัทญี่ปุ่นใช้โดรนเปิดเพลงไล่พนักงานที่อยู่ดึก "บ้างาน" ให้กลับบ้าน - FINNOMENA
บริษัทไทเซอิ ประเทศญี่ปุ่น เตรียมใช้มาตรการจัดการกับพนักงานที่ทำงานไม่เลิกจนมืดจนค่ำ ด้วยการใช้โดรนก่อกวน เพื่อให้กลับบ้าน
12 ธ.ค. 2560

บริษัทไทเซอิ ประเทศญี่ปุ่น เตรียมใช้มาตรการจัดการกับพนักงานที่ทำงานไม่เลิกจนมืดจนค่ำ ด้วยการใช้โดรนก่อกวน เพื่อให้กลับบ้าน
จุดประสงค์เพื่อหวังลดปัญหาพนักงานทำงานเกินเวลาจนกระทบสุขภาพ รวมถึงเคยเกิดกรณีที่ทำงานหนักจนตายมาแล้ว
แผนงานดังกล่าวจะเริ่มใช้ในเดือนเมษายน 2561 โดรนจะออกบินพร้อมเปิดเพลงออลด์ แลง ไซน์ (ทำนองเดียวกับเพลงสามัคคีชุมนุม) เป็นเพลงที่ญี่ปุ่นชอบเปิดตอน ปิดร้านหรือปิดห้าง เหนือพนักงานที่ยังอยู่ในบริษัท
ซึ่งการใช้หุ่นยนต์มารบกวนให้พนักงานออกจากที่ทำงาน อาจทำได้จริง แต่พนักงานก็จะนำงานกลับไปทำที่บ้านอยู่ดี หากภารกิจที่ได้รับมอบหมายยังไม่เสร็จสิ้น
ทั้งนี้ญี่ปุ่นเคยมีปัญหาเรื่องการทำงานหนักจนเกิดกรณีตายคางาน อย่างกรณีที่เป็นข่าวดังมาก คือของบริษัทเดนท์สุ ที่พนักงานหญิงฆ่าตัวตาย เพราะทนต่อไปไม่ไหว หลังทำงานล่วงเวลาเกิน 159 ชั่วโมงในหนึ่งเดือน
ที่มา : https://www.prachachat.net/world-news/news-85290
แท็ก:
แชร์บทความ: